PTTEP ซื้อคืนหุ้นกู้ชุดเดิม พร้อมออกหุ้นกู้ใหม่ 350 ล้านดอลลาร์ ดอกเบี้ย 2.993%
PTTEP ซื้อคืนหุ้นกู้ชุดเดิม พร้อมออกหุ้นกู้ใหม่ 350 ล้านดอลลาร์ ดอกเบี้ย 2.993% 
PTTEP ซื้อคืนหุ้นกู้ชุดเดิม พร้อมออกหุ้นกู้ใหม่ 350 ล้านดอลลาร์ ดอกเบี้ย 2.993%
15 ม.ค. 2563

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP  เปิดเผยว่า ตามที่กลุ่มบริษัทได้แจ้งถึงการทำคำเสนอซื้อคืนหุ้นกู้สกุลเงินดอลลาร์สหรัฐอเมริกา (ดอลลาร์ สรอ.) บางส่วน ที่ออกและเสนอขายให้แก่นักลงทุนในต่างประเทศ โดย PTTEP Canada International Finance Limited (PTTEP CIF – บริษัทย่อยของ ปตท.สผ.) จำนวน 700 ล้านดอลลาร์ สรอ. ที่มีอัตราดอกเบี้ยร้อยละ 5.692 ซึ่งจะครบกำหนดไถ่ถอนในปี 2564
ล่าสุดกลุ่มบริษัทได้ดำเนินการซื้อคืนหุ้นกู้ชุดดังกล่า แล้วเสร็จ ในวันที่ 15 มกราคม 2563 โดยคิดเป็นจำนวนเงินต้นที่ซื้อคืนทั้งสิ้น 220 ล้านดอลลาร์ สรอ. (คิดเป็นร้อยละ 31.43 ของจำนวนหุ้นกู้ทั้งหมด) จึงยังคงมีหุ้นกู้คงเหลือจำนวนทั้งสิ้น 480 ล้านดอลลาร์ สรอ. ทั้งนี้ กลุ่มบริษัท ปตท.สผ. มีแผนที่จะใช้สิทธิไถ่ถอนหุ้นกู้คงเหลือดังกล่าวทั้งหมดก่อนกำหนด
นอกจากนี้ ในวันที่ 15 มกราคม 2563 บริษัท ปตท.สผ. ศูนย์บริหารเงิน จำกัด (ปตท.สผ. ศูนย์บริหารเงิน) ได้ดำเนินการออกและเสนอขายหุ้นกู้ไม่ด้อยสิทธิให้กับนักลงทุนในต่างประเทศ จำนวน 350 ล้านดอลลาร์ สรอ. อายุ 10 ปี ที่อัตราดอกเบี้ยคงที่ที่ร้อยละ 2.993 ต่อปี ซึ่งจะครบกำหนดไถ่ถอนในวันที่ 15 มกราคม 2573 (หุ้นกู้ดังกล่าวอยู่ภายใต้โครงการการออกและเสนอขายหุ้นกู้สกุลเงินดอลลาร์ สรอ. – Global Medium Term Note Program ในวงเงินรวมไม่เกิน 3,000 ล้านเหรียญดอลลาร์ สรอ.)
โดยเงินที่ได้รับจากการออกและเสนอขายหุ้นกู้ในครั้งนี้ ปตท.สผ. ศูนย์บริหารเงิน จะนำไปใช้เพื่อเป็นเงินให้กู้ยืมแก่กลุ่มบริษัท ปตท.สผ. เพื่อใช้ในการดำเนินงานทั่วไป